Samlingsstund for barn

I sosiale medier

# Kirkens tro og tradisjon: Bønn, lystenning, bordbønn. Kjernetekst fra trosopplæringsplanen: Matteus 6,26 Elementer i samlingsstunden

1. Presentasjon av deg og seerne
2. Introduksjon
3. Spørsmålsrunde med bevegelser
4. Velkommen-sang
5. Aktivitet (vi går ut og ser og lytter etter vårfugler + fuglekostyme)
6. Konkurranse
7. Bønn
8. Sang: O du som metter liten fugl. Hvorfor synger vi om fugler?
9. Konkurranse – fugleblåsekonkurranse
10. Bønn

# Mål for samlingene

* Barna skal få en opplevelse av å være sammen.
* De skal få synge, få tips om aktivitet, delta i lek.
* Barna lærer litt om fugler og hører om at Jesus sa at vi skulle se på fuglene for å lære.

# Du trenger

* Noe å filme med.
* Lage fuglekostyme: Pappeske, silkepapir, teip, noe å feste vingene til armene med (vi limte fast tråder som vi kunne binde rundt armene), et nebb.
* Last gjerne ned Kvitre-appen (44 kroner) for å lære litt om fugler + å kunne gjenkjenne lyden deres.
* Konkurranse-lek: Pappkopper, gult ark til nebb, øyne, lim, fjær, sugerør og en lang tråd, teip.
* Sanger og bønner.

Manus til hele trettende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?   
Å, det var mange fine navn!   
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag har vi med oss presten i kirka vår, Håkon. Han er litt fuglegal og han skal ta oss med på fugletitting.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.  
(Her improviserer Matilda en del, så spørsmålene her avviker noe fra sendingen).   
  
**Alle som synes det virker gøy å ha et nebb, lag et nebb med hendene.**

**Alle som synes det virker fint å kunne fly, fly med hendene.**

**Alle som liker å se på fugler, klapp i hendene.  
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Aktivitet

I dag ser vi på fugler. Vi har med oss Håkon som kan hjelpe oss med å kjenne igjen fuglelyder. TIPS: Du kan også laste ned Kvitre-appen (den koster 44 kroner), der kan du både finne lyd og informasjon om fugler.   
Vi har også laget et fuglekostyme.   
Du trenger: Pappeske, silkepapir, teip, noe å feste vingene til armene med (vi limte fast tråder som vi kunne binne rundt armene), et nebb.

Fugletitting:   
Vi valgte ut tre fugler som vi lyttet til. Håkon fortalte litt om hvordan vi kunne gjenkjenne hver enkelt fugls fjærdrakt og lyd (dette finner du på Kvitre-appen).

Vi valgte løvsanger, kjøttmeis og stokkand, da disse kan sees både i by og i skogen.

# 6. Konkurranse

Hva heter munnpartiet til fuglene?

# 7. Sang og Bibel-vers

Jeg har tatt med litt turmat. Men da må vi først synge for maten:   
*O du som metter liten fugl,   
velsign vår mat, o Gud. Amen.*

Hvorfor synger vi om fugler, Håkon?

- Kanskje fordi Jesus sier i Bibelen at vi skal se på fuglene. Kanskje fordi de sier oss noe om hvor kreativ Gud er som har skapt så mye fantastisk og fargerikt. Men også fordi fuglene kan lære oss noe om det å ikke være bekymret.

# 8. Bønn

Vi tenner tre lys og ber sammen. Gjentakelses-bønn:   
- Kjære Gud. Vi ber for alle barna som har begynt i barnehage og de som skal begynne på skolen.   
- Kjære Gud. Vi takker for at vi bor i et trygt land.   
- Kjære Gud. Vi ber for alle barna i resten av verden.

# 9. Konkurranse-lek

Du trenger:   
- Pappkopper, gult ark til nebb, øyne, lim, fjær, sugerør, teip og en lang tråd.   
Slik gjør du:   
- Pynt en pappkopp med nebb og øyne foran. Lim på fjær på sidene av koppen.   
Klipp opp et sugerør i biter. Fest en bit av sugerør til pappkoppen med teip. Træ en tråd gjennom sugerørbiten. Strekk ut tråden slik at den er stram, fest den i hver ende (vi festet i noen greiner).   
Hver enkelt får sin pappkopp-fugl og et sugerør.   
Det er om å gjøre å blåse sin pappkopp-fugl raskest fram ved å blåse inn i koppen.

# 10. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg  
Og du er glad i meg